### | | | | --- | --- | | | | | --- | | **Byråd** 23. februar 2016 Sagsnr. 710-2014-71631 Dok.nr. 710-2016-95634 Sagsbehandler DPRSK | | 31.                 Anlægsbevilling til sundhedscenter i Ulstrup - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på 4,65 mio. kr. til etablering af sundhedscenter på Ulstrup
Skole. Anlægsbevillingen skal finansiere rådgiverhonorar samt byggeudgifter i
2016 og 2017.

Der er i Budget 2016-19 afsat i alt 4,65 mio. kr. til
etablering af sundhedscenter på [adresse]. Ved en placering på skolen
sikres der en tæt sammenhæng og samarbejde omkring sundhed og børn. Der etableres
2 sundhedsklinikker der benyttes af hjemmesygeplejen, jordemødre og
sundhedsplejen fx med tilbud til børn med overvægt. Derudover etableres en
tandklinik til børn og unge til forebyggelse, undersøgelse og lettere
behandlinger.

Tilbuddene i sundhedscenteret vil også henvende sig til
borgere med kronisk sygdom, og der vil bl.a. blive tilbudt sundhedskurser,
alkoholrådgivning og rygestopkurser. Samtidig vil nærheden til hallen og
de omkringliggende udendørs træningsfaciliteter give nem mulighed for forskellige
former for træning.

Der er endvidere afsat 4,1 mio. kr. i Budget 2016-19 til
etablering af sundhedscenter i Hinnerup, der forventes at være færdigetableret
i januar 2019.

Byrådet godkendte 25. august 2015 resultaterne af to
analyser, der bl.a. beskrev hvilke tilbud de to sundhedscentre skal indeholde
samt forslag til placering af sundhedscentrene på henholdsvis Ulstrup Skole og
Gert Lund i Hinnerup.

**VURDERING**

Ifølge de politisk aftalte
retningslinjer for udbud i [adresse] udbydes byggeriet i fagentreprise.

Udbuddet planlægges at finde
sted i august 2016. Det forventes, at byggeriet af sundhedscenteret i
Ulstrup vil blive påbegyndt i november 2016 med indvielse i august 2017.

**ØKONOMI**

I Budget 2016-19 er der afsat rådighedsbeløb på i alt 4,65
mio. kr. til etablering af et sundhedscenter i Ulstrup. Rådighedsbeløbet er
fordelt med 3,5 mio. kr. i 2016 og 1,15 mio. kr. i 2017.

Der søges en anlægsbevilling på 4,65 mio. kr. finansieret af
de afsatte rådighedsbeløb. Såfremt Byrådet godkender anlægsbevillingen på 4,65
mio. kr., vil det afsatte rådighedsbeløb på 1,15 mio. kr. i 2017 være
forhåndsprioriteret til budgetlægningen for 2017-2020.

**INDDRAGELSE**

Forslaget til placering af og indhold i sundhedscenteret i
Ulstrup er udarbejdet i en projektgruppe med bred repræsentation af ledere på
sundheds-, ældre- samt børne- og skoleområdet. Der er ligeledes afholdt et
idémøde i Ulstrup, hvor der er kommet bidrag fra bl.a. borgere, foreninger og
medarbejdere.

**INDSTILLING**

Direktøren for Social og Sundhed indstiller til Byrådet:

1. At der godkendes en anlægsbevilling på 4,65
mio. kr. til sundhedscenter i Ulstrup finansieret af det afsatte rådighedsbeløb
på 3,5 mio. kr. i 2016 og 1,15 mio. kr. i 2017.

**BESLUTNING**

***Social- og Sundhedsudvalget, 2. februar 2016:***

Fraværende:Ingen

Indstilles godkendt.

***Økonomiudvalget, 16. februar 2016:***

Fraværende:Lasse Møller, Signe Frandsen, Simon Krogh
Tommy Lassen

Indstilles godkendt.

**Bilag**

|  |  |
| --- | --- |
| Tegning over Ulstrup skole med angivelse af sundhedscenter | 710-2016-27231 |